Ma’lum qilinishicha, Mixail Saakashvili qamoqxonada 12 kilogrammdan ortiqroqqa ozib ketgan. Foto: AP Gruziya sobiq prezidenti Mixail Saakashvilining salomatligi yomonlasha boshladi. Bu haqda uning advokati Beka Basilaya ma’lum qildi. «Uning ruhiy holati yaxshi, ammo jismoniy holati tabiiyki, yomonlasha boshladi», — dedi advokat. Uning so‘zlariga ko‘ra, Saakashvili qamoqxonada 12 kilogrammdan ortiqroqqa ozib ketgan. Saakashvili 1 oktyabrda qo‘lga olingan bo‘lib, Rustavi shahridagi qamoqxonaga joylashtirilgandi. U Gruziyada bir nechta jinoyat ishlari bo‘yicha aybdor deb topilgan. Saakashvili ayblovlarga norozilik sifatida qamoqxonada ochlik e’lon qildi.